CELEX: 32022D0105
Language: lt
Date: 1642550400000
Title: Politinio ir saugumo komiteto sprendimas (BUSP) 2022/105 2022 m. sausio 19 d. dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos pajėgų vado skyrimo, kuriuo panaikinamas Sprendimas (BUSP) 2021/1435 (EUTM RCA/1/2022)

2022 1 27   
               
               
                  LT
               
               
                  Europos Sąjungos oficialusis leidinys
               
               
                  L 18/9
               
            
         POLITINIO IR SAUGUMO KOMITETO SPRENDIMAS (BUSP) 2022/105
         2022 m. sausio 19 d.
         dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos pajėgų vado skyrimo, kuriuo panaikinamas Sprendimas (BUSP) 2021/1435 (EUTM RCA/1/2022)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2016 m. balandžio 19 d. Tarybos sprendimą (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (1), ypač į jo 5 straipsnio 1 dalį,
         kadangi:
         
                     (1)
                  
                  
                     Sprendimu (BUSP) 2016/610 Taryba įgaliojo Politinį ir saugumo komitetą (toliau – PSK) pagal Europos Sąjungos sutarties 38 straipsnį priimti atitinkamus sprendimus siekiant vykdyti EUTM RCA politinę kontrolę ir strateginį vadovavimą jai, įskaitant sprendimus dėl vėlesnių ES misijos pajėgų vadų skyrimo;
                  
               
                     (2)
                  
                  
                     2021 m. rugpjūčio 26 d. PSK priėmė Sprendimą (BUSP) 2021/1435 (2), kuriuo EUTM RCA ES misijos pajėgų vadu paskirtas brigados generolas Jacques LANGLADE DE MONTGROS;
                  
               
                     (3)
                  
                  
                     2021 m. spalio 27 d. Belgijos karinė vadovybė pasiūlė EUTM RCA ES misijos pajėgų vadu skirti brigados generolą Jacky CABO, kuris nuo 2022 m. vasario 4 d. pakeistų brigados generolą Jacques LANGLADE DE MONTGROS;
                  
               
                     (4)
                  
                  
                     2021 m. lapkričio 23 d. ES karinis komitetas sutiko rekomenduoti, kad PSK patvirtintų tą pasiūlymą;
                  
               
                     (5)
                  
                  
                     turėtų būti priimtas sprendimas dėl brigados generolo Jacky CABO skyrimo. Be to, Sprendimas (BUSP) 2021/1435 turėtų būti panaikintas;
                  
               
                     (6)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,
                  
               PRIĖMĖ ŠĮ SPRENDIMĄ:
         
            1 straipsnis
            Brigados generolas Jacky CABO skiriamas Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos pajėgų vadu nuo 2022 m. vasario 4 d.
         
         
            2 straipsnis
            Sprendimas (BUSP) 2021/1435 panaikinamas nuo 2022 m. vasario 4 d.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2022 m. sausio 19 d.
            
               
                  Politinio ir saugumo komiteto vardu
               
               
                  Pirmininkė
               
               D. PRONK
            
         
         
            (1)  OL L 104, 2016 4 20, p. 21.
         
            (2)  2021 m. rugpjūčio 26 d. Politinio ir saugumo komiteto sprendimas (BUSP) 2021/1435 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos pajėgų vado skyrimo, kuriuo panaikinamas Sprendimas (BUSP) 2020/1250 (EUTM RCA/1/2021) (OL L 312, 2021 9 3, p. 1).